God se krag word in swakheid volbring! | 4windkoinonia
← The names of God revealed in the Old Testament and their spiritual application in our lives
Die ware Sabbat is die rus van Jesus Christus →
Posted on September 18, 2018	by 4windkoinonia
Ons as mens was doelbewus geskep uit die stof van die aarde.
God het 'n belangrike doel waarom Hy ons eerste van stof maak en nie in gees gemaak het nie:
Vlees is van nature swak, en ons almal sukkel met dieselfde dinge in die vlees, selfs Jesus moes deur dieselfde versoekings worstel:
Jesus het in vlees gekom om ons te wys hoe ons almal deur 'n pynlike aardse proses moet gaan om soos God te word, selfs om gehoorsaam te kan wees aan God se opdragte:
Heb 5:7-8 Hy wat in die dae van sy vlees gebede en smekinge met sterk geroep en trane aan Hóm geoffer het wat Hom uit die dood kon red, en ook verhoor is uit die angs— 8 Hy, al was Hy die Seun, het gehoorsaamheid geleer uit wat Hy gely het;
Ja, die vlees is nie perfek nie! Die vlees is swak! Adam en Eva was NIE perfek nie en NIE in God se geestelike koninkryk nie!
Adam en Eva was ongehoorsaam aan God se opdragte omdat hulle in swak vlees was. Jesus het ook in vlees gekom, maar het die gees van God in volheid gehad en het nie gefaal soos Adam en Eva nie!
Kol 1:19 Want dit het die Vader behaag dat in Hom die ganse volheid sou woon.
Ons moet deur die swak vlees en baie beproewinge gaan om in die geestelike koninkryk van God in te kan gaan, naamlik die laaste Adam, Jesus Christus, wat NOU in gees is en ons help om te oorwin:
Paulus het die geheim ontdek om in sy swakheid te roem, en sodoende het God Sy geestelike krag stelselmatig in hom ontsluit!
2Kor 12:5-10 …oor myself sal ek nie roem nie, behalwe in my swakhede. 6 Want as ek sou wil roem, sou ek nie 'n dwaas wees nie, want ek sou die waarheid praat; maar ek laat dit ná, sodat niemand my hoër mag skat as wat hy van my sien of wat hy van my hoor nie. 7 En dat ek my oor die voortreflikheid van die openbaringe nie sou verhef nie, is my 'n doring in die vlees gegee, 'n engel van die Satan, om my met die vuis te slaan, dat ek my nie sou verhef nie. 8 Hieroor het ek die Here drie maal gebid, dat hy van my sou wyk. 9 En Hy het vir my gesê: My genade is vir jou genoeg, want my krag word in swakheid volbring. Baie liewer sal ek dus in my swakhede roem, sodat die krag van Christus in my kan woon. 10 Daarom het ek behae in swakhede, in mishandelinge, in node, in vervolginge, in benoudhede, om Christus wil. Want as ek swak is, dan is ek sterk.
Ons kweek dus die gewoonte aan om die sterkte van die Here te bely, alhoewel ons daagliks lewe in 'n swak liggaam met soveel foute en tekortkominge!
Jes 30:15 Want so sê die Here HERE, die Heilige van Israel: In terugkeer en rus lê julle heil, in stil wees en vertroue bestaan julle krag…